Die opening- en sluitingseremonies sal in die Nuwe Nasionale Stadion in Tokio plaasvind. Soos gebruiklik sal die lande in alfabetiese volgorde die stadion instap met Griekeland die eerste en die gasheer Japan die laaste, maar aangesien die plaaslike taal Japannees is, sal dié taal se alfabet gebruik word om die volgorde te bepaal. Die atleet wat die Suid-Afrikaanse vlag sal indra, is nog nie amptelik aangekondig nie.
Sewe plekke sal binne die sentrale sakedistrik van Tokio, noordwes van die Olimpiese dorp geleë wees. Verskeie van hierdie plekke is ook vir die Olimpiese Somerspele 1964 ingespan.
20 plekke sal in of naby die Tokiobaai, suidoos van die Olimpiese dorp, hoofsaaklik op Ariake, Odaiba en die omliggende kunsmatige eilande geleë wees.
Die volgende tabel dui die Spele se daaglikse program aan. 'n Blou blokkie beteken dat wedstryde sal plaasvind, maar dat geen medaljes op die spel is nie. 'n Geel blokkie dui aan dat medaljes toegeken word, die getal dui op die getal medaljeparades wat die dag gehou word.
Hier volg 'n alfabetiese lys van al die Nasionale Olimpiese Komitees wat gaan deelneem. Waar beskikbaar word die getal atlete per land in hakies aangedui: